Aansoekvorm vir nuwe lede
Voltooi asb die vorm. Sodra ons dit ontvang het sal u wyksverteenwoordiger u kontak en besoek om u behoeftes te bepaal.
Naam van geregistreerde eienaar van die eiendom (Required)
E-pos adres (Required)
E-pos adres vir rekeninge indien verskillend
Datum waarop u graag sal wil begin water neem
Vermoed u dat u ekstra infrastruktuur benodig, bv. kanale, pype, sluise, pompe, ens. Sou u graag wou dat u wyksverteenwoordiger kom ondersoek instel en 'n aanbeveling maak?
Tuinmaak Boerdery Ander
Indien Boerdery, watter gewasse/diere?
Indien Ander, verskaf besonderhede
Hoe groot is die area onder besproeiing
Ek onderneem hiermee dat ek vertroud is met die Vereniging se Reëls en Riglyne en dat ek my daarby sal hou in my deelname aan die leiwaterstelsel Reëls en Riglyne
Ek onderneem hiermee dat ek vertroud is met die Vereniging se Reëls en Riglyne en dat ek my daarby sal hou in my deelname aan die leiwaterstelsel
REËLS EN RIGLYNE
Die stelsel werk wanneer almal saamwerk en mekaar in 'n gees van goeie buurmanskap ondersteun. Respekteer asseblief die leiwaterstelsel en die gebruikers. KOMMUNIKEER met die ander gebruikers in u straat, op u leiwaterdag, u Wyksverteenwoordiger en met die komitee.
A . DIE SKEDULE
1 . Elke lid van die Vereniging het een of meer beurte of skepbeurte per week wat duidelik op die Skedule gemeld word. Die Skedule het ook die kontakbesonderhede van al die lede en u WYKSVERTEENWOORDIGER sodat u met u medegebruikers kan kommunikeer. Die Skedule word gereeld opgedateer wanneer eiendomme van eienaars verwissel sodat u altyd die jongste kontakbesonderhede het. Laat Marion asb weet as u u eiendom verkoop het, en gee vir haar die besonderhede van die nuwe eienaar.
a . Vind uit wanneer dit u beurt is en hou daarby. Wanneer u weggaan, reël asb met u tuinier of ander gebruikers op daardie dag om ὸf die water te ontvang ὸf te herlei sodat die beurt nie iemand stroomaf onkant betrap nie. Enige voorgestelde ruilings of skeduleveranderings moet per e-pos gekommunikeer word sodat die komitee dit kan bespreek en 'n besluit kan neem. Geen uitsonderings.
b . U mag SLEGS TYDENS U TOEGEKENDE BEURT water neem. Enige lid wat ontoegekende water neem, sal 'n Skriftelike Waarskuwing ontvang. 'n Tweede oortreding sal die onmiddellike afsny van die watertoevoer tot gevolg hê. Die sloot sal met bakstene en sement geseël word. Indien u water afgesny is mag u nie voor die volgende waterjaar heraansoek om leiwater doen nie, en 'n beurt is nie gewaarborg nie. U sal ook die volle koste van die sluiting en heropening van die kanaal na u eiendom moet betaal. Eers na die betaling van die aansluitingsfooi sal lewering herstel word.
c . Na afloop van u beurt MOET u die toevoersluis van die groot kanaal op die sypaadjie toemaak veral as u beurt die laaste een van die dag is. Indien 'n volgende gebruiker stroomaf geleë is, moet u die beurt deurlaat. Die volgende gebruiker moet nie verplig wees om na oop sluise te soek nie.
d . Moet nie vir die Waterfiskaal vra om u water te herlei nie. Indien u 'n probleem het, kontak u wyksverteenwoordiger eerste. Indien u u beurt gemis het, het u dit gemis, en mag u nie water buite u beurt neem nie.
2 . Indien water deur u erf na ander gebruikers loop, mag u hulle nie verhinder om hul water te ontvang of aan hulle toegang tot die sloot weier nie. Dit is hul reg om te kyk vir probleme op u perseel indien hulle nie hul water tydens hul beurte ontvang nie. Die leiwaterkomiteelede bied hul tyd en inspanning vrywillig aan om te verseker dat daar altyd 'n standhoudende vloei van water na u eiendom is; hulle is nie beskikbaar as skeidsregters in siviele gedinge nie. U watertoevoer sal afgesny word as u toegang aan ander gebruikers weier, en u mag slegs in die volgende waterjaar heraansoek doen. 'n Beurt is nie dan gewaarborg nie.
3 . As u 'n skepbeurt het, mag u water neem slegs op u toegekende dag of dae, tussen u toegekende tye, en u mag 'n hewelpyp van maksimum 40 mm deursnee gebruik, of 'n pomp met 'n pyp van maksimum 25 mm deursnee, en maksimum 5,000 ℓ trek gedurende u skepbeurt. Sover moontlik moet u die leiwater in 'n tenk stoor vir die week, en nie direk vanuit die sloot besproei nie. Geen swembadpompe word in slote toegelaat nie.
4 . Maak asseblief seker dat u wateropgaarfasiliteite/-planne effektief vir genoeg water is, veral gedurende droë seisoene wanneer watervlakke laer is.
a . Water moet asseblief te alle tye gerespekteer word. Veral in droogtetye moet ons almal water ekonomies gebruik en bewaar waar ons kan. Daar is 'n ander waterbron wat ons kan gebruik, maar dit is brakwater en ons wil dit so ver moontlik nie gebruik nie.
B . SLOTE EN SLUISE
1 . Alle slote op private eiendom, Staats-, Provinsiale en Munisipale erwe ingesluit, moet deur die eienaars, inwoners, huurders en opsigters skoon en in goeie toestand gehou word, of die erf leiwater gebruik of nie. (In hierdie Regulasies word "Staat" geag as sou dit alle Staatsdepartemente en alle Korporasies of ander entiteite waarin die Staat 'n aandeelhouding, lidmaatskap or ander belang het, insluit.) Indien ander gebruikers water nie betyds ontvang nie, het hulle die reg om stroomop te kyk waar die verstopping/onderbreking is. U is verantwoordelik vir die oop- en toemaak van u eie sluise. MOENIE vir die Waterfiskaal vra om vir u oop of toe te maak nie.
2 . Alle slote en sluise op Munisipale, Provinsiale en Staatsgrond, wat paaie, sypaadjies en die pype/kanale vanaf waterbronne insluit, maar wat nie Staats-, Provinsiale of Munisipale erwe insluit nie, word deur die komitee onderhou, behalwe waar skade aan die stelsel veroorsaak is deur werk wat verrig is deur, of deur die nalatigheid van, werknemers en/of kontrakteurs of subkontrakteurs van die Staat, Provinsie of Munisipaliteit, of waar gruis gestort is of ander skade aangerig is as gevolg van lekkasie of oorstroming van stormwater- of rioolstelsels, of enige ander Munisipale, Provinsiale of Munisipale installasies. Laat u wyksverteenwoordiger asseblief weet as sluise stukkend, deurgeroes of vermis is, of as slote lek, en ons sal onmiddellik aandag aan die probleem gee.
3 . GEEN STRUKTURELE VERANDERINGS mag aan die stelsel gemaak word nie, selfs op u eiendom, sonder voorafmagtiging van die komitee. Strukturele veranderings kan die vloei na ander gebruikers beïnvloed en kan stroomaf oorstromings veroorsaak. Siwwe word as strukturele veranderinge beskou, en veroorsaak meer probleme as wat u mag dink hulle kan oplos. Indien u veranderings wil maak, moet u skriftelik by die komiteee aansoek doen, wat dan die gevolge van sullke veranderings sal oorweeg. Hulle sal ander oplossings voorstel indien hulle van mening is dat die veranderings waarvoor aansoek gedoen word onvanpas is, voordat hulle sulke veranderings toelaat en goedkeur.
a . Enige strukturele veranderings wat sonder die komitee se goedkeuring aangebring is sal lei tot die onmiddellike afsluiting van u leiwater. U mag slegs in die volgende waterjaar heraansoek doen vir 'n beurt nadat u die stelsel tot sy oorspronklike toestand herstel het en u die totale koste van die heropening van u kanaal betaal het.
b . Behalwe die goedgekeurde sluise mag geen obstruksies in die slote geplaas word vir aandamming of herleiding van water nie. Geen beton, sement, dwarswalle, bakstene, blokke, siwwe, sandsakke, vullis, tuinvullus, plastieksakke of -bottels, sand, plante, pype, ekstra sluise of enige ander blokkasie mag in die slote geplaas word nie.
c . Boomwortels (veral van palmbome) verstop die slote. Maak asseblief u slote minstens eenkeer per jaar skoon van alle boomwortels. Indien wortels of enige ander natuurlike of mensgemaakte obstruksie die slote op u perseel verstop, sal u 'n geskrewe kennisgewing van twee weke ontvang om dit te verwyder. Indien dit nie gebeur nie, sal ons dit vir u doen vir u rekening. Enige rekening wat nie betaal word nie, sal daartoe lei dat u leiwater onmiddellik afgesluit word..
4 . Indien u sukkel om effektief te besproei, praat met u wyksverteenwoordige oor moontlike verbeterings aan u besproeiingstelsel. MOET NIE die kanale verander nie. Die kanale is doeltreffend; maak liewer die waterbestuur en/of besproeiingstelsel op u erf reg.
5 . WINTERONDERHOUD word na die olyfoes gedoen, gewoonlik in Julie. Groot herstelwerk word in hierdie tyd gedoen wanneer daar die waarskynlikheid van die hoogste reënval, die minste oeste en die minste behoefte aan bykomende besproeiing deur leiwater is. Die stelsel word gewoonlik vir 'n periode van nie langer as twee weke toegemaak, en u sal betyds in kennis gestel word. Indien u dringend gedurende hierdie onderhoudtyd moet lei, laat die komitee weet en ons sal u sover moontlik tegemoet kom.
C . REKENINGE
1 . Ons finansiële jaar is September tot Augustus (die Waterjaar). Fakture vir die jaarlikse leiwaterfooi word in September uitgestuur en moet voor 30 November van dieselfde jaar betaal word. Die fooie is vir herstelwerk en onderhoud, tuindiens en huurgeld vir die leidam, Simon se lone (ons Waterfiskaal wat die hoofsluis soggens en saans oop- en toemaak ), ons Seketaris/ Boekhouer en die Vloedfonds.
a . Die fooie is basies 'n jaarlikse bedrag vir beurte van 'n uur of minder per week, en 'n per-uur-fooi vir grootmaatgebruikers. Byvoorbeeld, in 2018 is die basiese fooi R460 per jaar, en die grootmaatfooi R7.60 x ure per week x 52 weke.
b . Die Vloedfonds is ons eie versekering vir herstelwerk agv vloedskade. Omdat die leiwaterbronne en hoofkanale op Munisipale en Staatsgrond is, kan ons hulle nie verseker nie. Die Munisipaliteit help nie met geld of herstelwerk nie, want die kanale is deel van 'n private stelsel. Tydige betaling van die leiwaterfooie beteken dat ons meer geld in die Vloedfonds kan stort vir meer rente, wat die druk van die gebruikers af neem en ons toelaat om die fooie laag te hou.
2 . Met die betaling van u fakuur verklaar u dat u die Grondwet en hierdie Reëls en Riglyne (soos van tyd tot tyd gewysig) ontvang, gelees, verstaan en aanvaar het en daaraan sal voldoen.
3 . Rekeninge wat nie ten volle aan die einde van November van elke jaar betaal is nie, sal lei tot die onmiddellike afsluiting van u leiwater. U mag heraansoek doen in die volgende waterjaar nadat alle uitstaande rekeninge en die koste van die heropening van die kanaal betaal is. 'n Beurt is nie gewaarborg nie.
4 . Die eienaar van die eiendom op die datum wat op die faktuur verskyn is verantwoordelik vir die betaling van die leiwaterrekening soos hierbo beskryf. Sou die eiendom gedurende die loop van die Waterjaar verkoop word, is die onus op die verkoper om enige pro rata bedrae van die koper te verhaal, en nie die Vereniging daarby te betrek nie. LAAT ONS ASSEBLIEF WEET WANNEER U U EIENDOM VERKOOP EN VERSKAF DIE NUWE EIENAAR SE BESONDERHEDE.
5 . Leiwatertoekennings mag nie in transportaktes ingesluit word nie. Die feit dat die eiendom toegang tot leiwater het mag genoem word, maar geen leiwaterregte mag ingesluit word nie. U mag toegang tot leiwater as 'n verkoopsvoordeel vir u eiendom noem. Wees egter asseblief daarvan bewus dat indien u nie u leiwaterrekening ten tye van oordrag betaal het nie, die nuwe eienaar geen leiwaterregte sal hê nie en sal dan by die Komitee moet aansoek doen. 'n Beurt is nie gewaarborg nie.